**BILJEŠKE UZ FINANCIJSKE IZVJEŠTAJE ZA RAZDOBLJE**

**01.01.2024. - 31.12.2024.**

Sveučilište Sjever OIB: 59624928052, RNO: 228731, MB: 02752298

Zakonski zastupnik: prof. dr. sc. Marin Milković, rektor

Sveučilište Sjever je u razdoblju od 01.01.2024. do 31.12.2024. ostvarilo ukupne prihode i primitke u iznosu od 13.684.765,64 EUR i ukupne rashode i izdatke u iznosu od 13.645.741,54 EUR (ukupni rashodi povećani su za učinak smanjenja zaliha proizvodnje i gotovih proizvoda u iznosu od 12.251,63 EUR), a kao razlika ukupnih prihoda i rashoda iskazan je tekući višak u iznosu 39.024,10 EUR.

Sveučilište Sjever je u okviru obavljanja svoje registrirane djelatnosti obveznik obračunavanja i plaćanja PDV-a, a oslobođen obračunavanja i plaćanja PDV-a za obavljanje onih djelatnosti za koje je to propisano zakonskim odredbama Zakona o porezu na dodanu vrijednost (prvenstveno izvođenje akreditiranih studijskih programa). Sveučilište Sjever je upisano u Registar obveznika poreza na dodanu vrijednost od 01. siječnja 2020. godine, po sili Zakona.

1. **IZVJEŠTAJ O PRIHODIMA I RASHODIMA, PRIMICIMA I IZDACIMA**

Ostvareni ukupni prihodi poslovanja u razdoblju 01.01.2024. – 31.12.2024. iznose 13.684.037,64 EUR.

Strukturu prihoda poslovanja čine:

|  |  |  |
| --- | --- | --- |
| **Razred/****skupina** | **Opis** | **Iznos u EUR****1.-12.2024.** |
| 63 | Pomoći iz inozemstva i od subjekata unutar općeg proračuna | 616.187,84 |
| 64 | Prihodi od imovine | 4.185,94 |
| 65 | Prihodi od upravnih i administrativnih pristojbi, pristojbi po posebnim propisima i naknada | 2.456.829,75 |
| 66 | Prihodi od prodaje proizvoda i robe te pruženih usluga, prihodi od donacija te povrati u protestiranim jamstvima | 418.451,39 |
| 67 | Prihodi iz nadležnog proračuna i od HZZO-a na temelju ugovornih obveza | 10.173.480,22 |
| 68 | Kazne, upravne mjere i ostali prihodi | 14.902,50 |
| **6** | **Ukupno prihodi** | **13.684.037,64** |

Pomoći iz inozemstva i od subjekata unutar općeg proračuna ostvareni su u iznosu 193.099,11 EUR i odnose se na priljeve sredstava za provođenje EU projekata - GISIG GEOGRAFPHICAL INFORMATION SYSTEMS INT. GROUP-DIS4SME, INTERREG CE0100127 Rail4Regions, Project 101137988 UNI HEALTH (nositelj projekta je Trakijski univerzitet), Agro-KapS-Agrokapsule za unaprjeđenje svojstava i Development of University course Space Earth Obs. in Geohazard monitoring. Od Hrvatskog zavoda za zapošljavanje izvršen je prijenos sredstava (vaučera) za polaznike programa „*Njegovateljica u institucijskoj i izvaninstitucijskoj skrbi*“ koje provodi nastavno osoblje Odjela za sestrinstvo (uplaćeno 6.154,08 EUR). Fond za zaštitu okoliša i energetsku učinkovitost sufinancirao je nabavu energetski učinkovitog vozila, a Grad Varaždin i Varaždinska županija sufinancirali su aktivnosti u sklopu Festivala znanosti i UNIN Connect Week-a), Međunarodnog dana sestrinstva i International Sound & Music festivala. Ukupan iznos sufinanciranja iznosio je 17.000 EUR. Navedeni prihodi sadrže i uplatu Tehničke škole Čakovec za HKO projekt te projekt Odjela prehrambene tehnologije – *HRZZ projekt UIP-2019-4-1018* (u trajanju od 2021. – 2026. godine) kojeg financira Hrvatska zaklada za znanost. Najizdašnije prihode čine uplate Agencije za mobilnosti i EU programe za provođenje Erasmus+ projekata mobilnosti studenata te nastavnog i nenastavnog osoblja EUR te financijska potpora znanstvenoj infrastrukturi za 2024. godinu od strane Ministarstva znanosti i obrazovanja. Programi mobilnosti ostvareni su u iznosu 295.792,20 EUR.

Prihodi od imovine u iznosu od 4.185,94 EUR odnose se na prihode od ostvarenih kamata uslijed vođenja transakcijskog računa u Hrvatskoj poštanskoj banci, prihode od naplate zateznih kamata uslijed provedbe ovršnih postupaka naplate školarina i prihod od pozitivnih tečajnih razlika i razlika zbog primjene valutne klauzule.

Prihodi od upravnih i administrativnih pristojbi, pristojbi po posebnim propisima i naknada čine najvećim dijelom prihodi ostvareni od uplaćenih školarina u iznosu od 2.436.545,16 EUR i ostalih prihoda vezanih uz troškove upisa, troškove razredbenih postupaka, prihode od promocija i diploma, troškove ispisa, prihode od potvrda, rješenja i zamolbi, prihoda od provjere vjerodostojnosti diploma i prihode od razlikovnih ispita. U 2024. godini u sklopu prihoda od upravnih pristojbi Sveučilište je zaprimilo uplate za naknadu štete na imovini i službenim vozilima u iznosu 15.661,08 EUR.

Prihodi od prodaje proizvoda i robe te pružanja usluga te prihodi od donacija odnose se na prihode od prodaje knjiga i stručne literature, prihode od najma aparata te izrade stručnih studija i projekata za tržište (418.451,39 EUR) i znatno su umanjeni u odnosu na 2023. godinu (2023. godine realizacija prihoda iznosila je 740.482,36 EUR). Donacije od pravnih i fizičkih osoba izvan općeg proračuna i povrat donacija po protestiranim jamstvima odnose se na uplate Studentskog centra Varaždin za subvencioniranje prehrane u studentskoj menzi u Koprivnici.

U toku 2024. godine izvršeni su prijenosi financijskih sredstava od strane Ministarstva znanosti i obrazovanja u iznosu od 10.173.480,22 EUR za financiranje Redovne djelatnosti Sveučilišta Sjever (plaće zaposlenika, materijalna prava, prijevoz, sistematske preglede, naknadu za nezapošljavanje invalida) i prijenose programskog ugovora za akademsku godinu. Ministarstvo znanosti, obrazovanja i mladih je u proračunskoj 2024. godini izvršilo prijenos sredstava za programsko financiranje Sveučilišta u ukupnom iznosu 1.951.127,31 EUR (prema obračunu temeljnog financiranja nastavne djelatnosti, obračun financiranja nastavne djelatnosti temeljene na rezultatima i obračuna temeljnog financiranja znanstvene i umjetničke djelatnosti). Iznosi se odnose na isplatu konačnog obračuna financiranja za akademsku godinu 2023./2024. i uplatu prve rate financiranja za akademsku godinu 2024./2025.

Ostali prihodi u iznosu 14.902,50 EUR odnose se na prihode ostvarene od povrata troškova javnog bilježnika i provođenja ovrha nad naplatom školarina po ovršnim postupcima te povrata troškova od strane odvjetničkog društva koje nas je zastupalo u sudskom sporu.

|  |  |  |
| --- | --- | --- |
| **Razred/****skupina** | **Opis** | **Iznos u EUR****1.-12.2024.** |
| 72 | Prihodi od prodaje proizvedene dugotrajne imovine | 728,00 |
| **6** | **Ukupno prihodi** | **728,00** |

U proračunskoj 2024. godini Sveučilište Sjever je ostvarilo prihode od prodaje nefinancijske imovine (razred 7) u iznosu 728,00 EUR. Riječ je o prodaji rashodovane imovine prema javnom oglasu.

Ukupni rashodi i izdaci ostvareni u razdoblju 01.01.2024. do 31.12.2024. iznose 13.645.741,54 EUR.

Strukturu rashoda poslovanja čine:

|  |  |  |
| --- | --- | --- |
| **Razred/****skupina** | **Opis** | **Iznos u EUR****1.-12.2024.** |
| 31 | Rashodi za zaposlene | 10.024.602,52 |
| 32 | Materijalni rashodi | 2.970.010,18 |
| 34 | Financijski rashodi | 6.773,39 |
| 35 | Subvencije | 4.475,00 |
| 37 | Naknade građanima i kućanstvima na temelju osiguranja i druge naknade | 61.372,91 |
| 38 | Ostali rashodi | 16.592,66 |
| Z004 | Smanjenje zaliha proizvodnje i gotovih proizvoda | 12.251,63 |
| **3** | **Rashodi poslovanja** | **13.096.078,29**  |

Strukturu rashoda za nabavu nefinancijske imovine čine:

|  |  |  |
| --- | --- | --- |
| **Razred/****skupina** | **Opis** | **Iznos u EUR****1.-12.2024.** |
| 41 | Rashodi za nabavu neproizvedene dugotrajne imovine | 251.811,73 |
| 42 | Rashodi za nabavu proizvedene dugotrajne imovine | 297.851,52 |
| **4** | **Rashodi za nabavu nefinancijske imovine** | **549.63,25** |

Rashodi za zaposlene ostvareni su u iznosu od 10.024.602,52 EUR, a odnose se na plaće zaposlenika i obvezna zakonska davanja za doprinose, plaće u naravi, plaće isplaćene za prekovremeni rad te materijalna prava zaposlenika (nagrade, darovi, otpremnine, regres, naknade za bolest, prehranu i ostala prava).

Materijalni rashodi u ukupnom iznosu 2.970.010,18 EUR čine naknade troškova zaposlenima (866.410,73 EUR), službena putovanja, naknade za prijevoz, stručno usavršavanje zaposlenika (kotizacije za seminare, savjetovanja, simpozije i tečajeve), rashode za materijal i energiju (196.876,34 EUR) koji se odnose na troškove uredskog materijala, materijala za čišćenje i higijenske potrebe, troškove energenata, troškove sitnog inventara i auto guma, materijala za investicijsko održavanje. Rashodi za usluge (1.459.175,67 EUR) odnose se na troškove mobilne i fiksne telefonije, usluge tekućeg i investicijskog održavanja, promidžbe i informiranja u elektronskim i tiskanim izdanjima, komunalne usluge, zakup građevinskih objekata i opreme za potrebe povećanja prostornih kapaciteta za provođenje nastave i ostalo. Najveću troškovnu stavku u rashodima za usluge čine intelektualne usluge (918.498,27 EUR) koje se odnose na troškove financiranja vanjske suradnje (troškovi nastave i prijevoza vanjskih suradnika), odvjetničke usluge, autorske honorare, usluge prijevoda, znanstvenoistraživačke i ostale intelektualne usluge.

Financijski rashodi u iznosu 6.773,39 EUR, odnose se na troškove platnog prometa i usluge banaka, negativne tečajne razlike za plaćanja prema inozemstvu, zatezne kamate za poreze, doprinose koji se odnose na isplate po sudskim presudama i zatezne kamate iz poslovnih odnosa.

U proračunskoj 2024. godini na skupini 35 Subvencije (4.475,00 EUR) zabilježen je prijenos predujma po ZNS-u partneru u projektu Odjela za geodeziju *Development of University course Space Earth Obs. in Geohazard monitoring* poduzeću List Labs d.o.o. za pokriće troškova osoblja.

Naknade građanima i kućanstvima odnosi se na stipendiranje studenata temeljem ostvarenog uspjeha i prema socijalnom kriteriju te isplatu rektorovih nagrada uspješnim studentima i nagrađenih radova, podmirenje školarina na sveučilišnim i doktorskim studijima djelatnicima Sveučilišta i financiranje izbora u zvanja (61.372,91 EUR).

Ostali rashodi (16.592,66 EUR) odnose se na dodjelu financijskih sredstava udrugama iz proračuna Studentskog zbora (ALUMNI UNIN i PEUF UNIN) temeljem Pravilnika o financiranju Studentskog zbora. Sveučilište je u ime Studentskog zbora nakon provedenog natječaja za financiranje udruga i studentskih projekata i programa zatražilo od Ministarstva znanosti, obrazovanja i mladih prijenos rezerviranih sredstava u iznosu 15.000 EUR (Ministarstvo je nakon pregleda dokumentacije izvršilo prijenos sredstava dana 23.12.2024.).

Rashodi za nabavu neproizvedene dugotrajne imovine ostvareni su u iznosu 251.811,73 EUR, odnose se na nabavku licenci i software-a, usluge ugradnje i montaže punionice za električni automobil u Studentskom centru Varaždin i Koprivnica, završeno je opremanje zgrade Prehrambene tehnologije u 2. fazi rekonstrukcije zgrade. U upravnoj zgradi UNIN\_3 obavljena je sanacija i popravak strojarnice i dizalice topline.

Rashodi za nabavu proizvedene dugotrajne imovine (297.851,52 EUR) odnose se na financiranje stručnog nadzora uređenja zgrade u Optujskoj ulici Varaždin, nabava računala i računalne građe, nabavku uredskog namještaja, uređaja i opreme za opremanje svih odjela u Studentskom centru Varaždin i Koprivnici, nabavu energetski učinkovitog vozila (dio nabave sufinancirao Fond za zaštitu okoliša i energetsku učinkovitost), nabavu knjiga i stručne literature, a u skladu sa Planom nabave za 2024. godinu.

Ukupni rashodi poslovanja uvećani su za učinak smanjenja zaliha proizvodnje i gotovih proizvoda u iznosu od 12.251,63 EUR.

Sučeljavanje ukupnih prihoda i primitaka sa ukupnim rashodima i izdacima rezultira ostvarenim viškom prihoda i primitaka u iznosu 39.024,10 EUR. Nakon korekcije rezultata poslovanja za kapitalne prijenose sredstava (9.290,60 EUR ostvarenih od Fonda za zaštitu okoliša i energetsku učinkovitost za sufinanciranje nabave energetski učinkovitog vozila), Sveučilište ostvaruje sukladno prenesenom višku sredstava iz prethodnih razdoblja, višak prihoda i primitaka koji je raspoloživ u sljedećem razdoblju u iznosu 2.926.354,77 EUR.

1. **IZVJEŠTAJ O OBVEZAMA**

**DOSPJELE I NEDOSPJELE OBVEZE**

Ukupne obveze na dan 31. prosinca 2024. iznose 1.147.335,72 EUR, a sukladno uputi iz obrasca financijskih izvještaja, na godišnjoj razini stanje obveza na kraju izvještajnog razdoblja u obrascu „Obveze“ mora biti jednako razlici ukupnih obveza i odgođenog plaćanja rashoda i prihodi budućih razdoblja na dan 31.12. u obrascu „Bilanca“ (2-29). S obzirom da Sveučilište ima u sklopu konta 29 knjižen račun za isporuku periodične literature koji tereti razdoblje (27,58 EUR), stanje obveza u obrascu „Izvještaj o obvezama“ predstavlja iznos ukupnih obveza umanjen za spomenuti periodični iznos. Stanje obveza na kraju izvještajnog razdoblja iznosi 1.147.308,14 EUR.

Promatrajući dospjelost obveza, nedospjele obveze iznose 1.062.50,29 EUR (krajem 2023. godine 1.187.723,82 EUR), a stanje dospjelih obveza na dan 31.12.2024. iznosi 84.757,85 EUR (krajem 2023. godine 169.307,94 EUR).

Nedospjele obveze odnose se na obveze za zaposlene (plaće i materijalna prava za mjesec prosinac 2024. godine koji će biti isplaćeni u siječnju 2025. godine) i neplaćene fakture rashoda za usluge. Obveze na dan 01. siječnja 2024. godine iznosile su 1.357.031,76 EUR.

Promatrajući ročnost obveza, obveze s prekoračenjem 1 do 60 dana iznose 68.251,74 EUR, prekoračenjem 61 do 180 dana iznose 9.317,62 EUR, prekoračenjem 181 do 360 dana iznose 5.800,69 EUR, a obveze s prekoračenjem preko 360 dana iznosa 1.387,80 EUR. Posljednji iznos odnosi se na obvezu prema dobavljaču za koju nije dobiven točan i detaljan zapisnik o izvršenoj usluzi te je u tijeku daljnja usklade sa dobavljačem i postupak osporavanja fakture.

**MEĐUSOBNE OBVEZE**

Obveze stvorene između obveznika predaje financijskih izvještaja u Registru proračunskih i izvanproračunskih korisnika prikazuju se zbirno u kategoriji *međusobne obveze subjekata općeg proračuna.* Povećanje međusobnih obveza subjekata općeg proračuna u izvještajnom razdoblju 01.01.-31.12.2024. godine (V003) iznosi 31.034,75 EUR, dok su podmirene međusobne obveze (V005) iznosile 44.092,77 EUR. Nedospjeli dio međusobnih obveza (V010) iznosi 6.715,64 EUR, a odnose se na povrat neiskorištenih sredstava uplaćenih iz Državnog proračuna Republike Hrvatske za sistematske preglede zaposlenika Sveučilišta (sredstva su uplaćena iz programa A679080 Redovna djelatnost Sveučilište Sjever za 2024. godinu, odjeljak 3236 Zdravstvene i veterinarske usluge) u iznosu 27.840 EUR (sredstva su vraćena u Državni proračun 21. siječnja 2025. godine) i iznos usklade koji se odnosi na povrat sredstava koje refundira Hrvatski zavod za zdravstveno osiguranje (potraživanje isplaćenih naknada za bolovanje iznad 42 dana).

Sukladno Pravilniku, obveze za poreze, doprinose, obveze za porez na dodanu vrijednost i ostala davanja državi prikazana su kao dio izvorne obveze po prirodnoj vrsti kojoj pripadaju i ne tretiraju se kao međusobne obveze.

1. **BILANCA na dan 31. prosinca 2024.**

Ukupna aktiva/pasiva na početku proračunskog razdoblja (01.01.2024.) iznosi 10.214.269,74 EUR, a na kraju razdoblja (31.12.2024.) iskazana je u iznosu 10.265.138,61 EUR.

|  |  |  |  |
| --- | --- | --- | --- |
| **Razred/****skupina** | **Opis** | **Stanje 1. siječnja (EUR)** | **Stanje 31. prosinca (EUR)** |
| 01 | Neproizvedena dugotrajna imovina | 2.688.035,77 | 2.706.806,58 |
| 02 | Proizvedena dugotrajna imovina | 3.142.860,86 | 2.958.627,22 |
| 05 | Dugotrajna nefinancijska imovina u pripremi | 119.795,47 | 127.342,37 |
| 06 | Proizvedena kratkotrajna imovina | 72.145,04 | 60.448,08 |
| 11 | Novac u banci i blagajni | 4.068.158,36 | 3.920.677,50 |
| 12 | Depoziti, jamčevinski polozi i potraživanja od zaposlenih te za više plaćene poreze i ostalo | 75.693,63 | 74.825,71 |
| 15 | Dionice i udjeli u glavnici | 6.150,00 | 6.150,00 |
| 16 | Potraživanja za prihode poslovanja | 30.087,29 | 399.052,92 |
| 19 | Rashodi budućih razdoblja i nedospjela naplata prihoda | 11.343,32 | 11.208,23 |
|  | **IMOVINA:** | **10.214.269,74** | **10.265.138,61** |
| 23 | Obveze za rashode poslovanja | 1.278.427,46 | 1.120.913,01 |
| 24 | Obveze za nabavu nefinancijske imovine | 78.604,30 | 26.395,13 |
| 29 | Odgođeno plaćanje rashoda i prihodi budućih razdoblja | 227,55 | 27,58 |
| 91 | Vlastiti izvori i ispravak vlastitih izvora | 5.932.121,31 | 5.792.471,17 |
| 92 | Rezultat poslovanja | 2.915.547,50 | 2.926.354,77 |
| 93 | Obračunati rashodi poslovanja | 0 | 0,21 |
| 96 | Obračunati prihodi poslovanja | 9.341,62 | 398.977,16 |
| 97 | Obračunati prihodi od prodaje nefinancijske imovine | 0,00 | 0,00 |
|  | **OBVEZE I VLASTITI IZVORI:** | **10.214.269,74** | **10.214.269,74** |
| *99* | *Izvanbilančni zapisi (=0)* | *0,00* | *0,00* |
| *991* | *Izvanbilančni zapisi - aktiva* | *10.025.004,06* | *9.696.688,55* |
| *996* | *Izvanbilančni zapisi - pasiva* | *10.025.004,06* | *9.696.688,55* |

1. **RAS-funkcijski**

Rashodi poslovanja i rashodi za nabavu nefinancijske imovine klasificirani su u funkciju „Obrazovanje“ (09) u iznosu 13.645.741,54 EUR, odnosno u „Visoka naobrazba - Prvi stupanj visoke naobrazbe“ (brojčane oznake funkcijske klasifikacije 094-0941. U ukupnim rashodima Sveučilišta Sjever izostali su prijenosi proračunskim korisnicima iz svoje nadležnosti (podskupina *367 Prijenosi proračunskim korisnicima iz nadležnog proračuna za financiranje redovne djelatnosti*).

1. **P-VRIO**

U obrascu P-VRIO prikazana je promjena povećanja u obujmu proizvedene dugotrajne imovine (P018) u iznosu od 870,54 EUR, a odnosi se na donirane knjige iz financijske potpore za otkup Ministarstva znanosti, obrazovanja i sporta. U navedenom obrascu ujedno je prikazano smanjenje vrijednosti potraživanjima za prihode poslovanja (P029) u iznosu 60.877,49 EUR koji se odnose na otpis potraživanja prema zaposlenicima temeljem odluka o financiranju školarina ili izbora u znanstvena zvanja te otpise iznosa školarina temeljem uspjeha studenata ili socijalnih kriterija te za potraživanja za koja je nastupila zastara. U 2024. godini je zabilježeno smanjenje obveze za rashode poslovanja (P035) za otpis obveze prema dobavljaču radi nastupanja zastare u iznosu 16.167,30 EUR (prema Odluci o rezultatima obavljenog popisa imovine i obveza sa stanjem na dan 31.12.2024., KLASA: 406-09/25-01/01, 2186-0336-01-25-1 od 27. siječnja 2025.).

*POJAŠNJENJA ODSTUPANJA U OSTVARENJU U ODNOSU NA PRETHODNO RAZDOBLJE*

***PR-RAS na dan 31.12.2024.***

|  |  |  |  |  |
| --- | --- | --- | --- | --- |
| ***RAČUN IZ RAČ. PLANA*** ***(3. razina)*** | ***31.12.2023*. (EUR)** | ***31.12.2024. (EUR)*** | ***INDEKS*** | ***RAZLOG PROMJENE*** |
| 632 Pomoći od međunarodnih organizacija te institucija i tijela EU | 88.150,06 | 193.099,11 | 219,1 | Pomoći iz inozemstva i od subjekata unutar općeg proračuna ostvareni su u iznosu 193.099,11 EUR i odnose se na priljeve sredstava za provođenje EU projekata - GISIG GEOGRAFPHICAL INFORMATION SYSTEMS INT. GROUP-DIS4SME, INTERREG CE0100127 Rail4Regions, Project 101137988 UNI HEALTH (nositelj projekta je Trakijski univerzitet), Agro-KapS-Agrokapsule za unaprjeđenje svojstava i Development of University course Space Earth Obs. in Geohazard monitoring. |
| 638 Pomoći temeljem prijenosa EU sredstava | 9.096,79 | 1.330,14 | 14,6 | U travnju 2024. godine zabilježena je posljednja uplata za projekt UP.03.3.1.04.0006 Uspostava RCK u strojarstvu od strane Tehničke škole u Čakovcu. |
| 641 Prihodi od financijske imovine | 8.067,75 | 4.185,94 | 51,9 | U 2023. godini bio je zabilježen povećan iznos pripisa kamate na dan 01.01.2023. i 31.12.2023. (radi konverzije valute EUR u EUR), te zatvaranja transakcijskog računa u Zagrebačkoj banci i prijenosa sredstava u Hrvatsku poštansku banku. Ujedno u 2023. godini znatno su povećani prihodi od zateznih kamata uslijed provođenja ovršnih postupaka naplate školarina (7.877,42 EUR). U 2024. godini smanjen je obujam ovršnih postupaka, a samim time i uplata zateznih kamata jer je glavnina ovršnih postupaka pokrenuta i realiziran u 2023. godini. |
| 661 Prihodi od prodaje proizvoda i robe te pruženih usluga | 311.824,60 | 176.887,96 | 56,7 | U 2023. godini djelatnici Sveučilišta izradili su stručnih studija i projekata za tržište u vrijednosti 310.254,77 EUR, a manji ostatak čine prihodi od fakturiranja najma prostora i opreme u vlasništvu Sveučilišta. U 2024. godini zabilježena je značajno manja aktivnost izrade stručnih projekata i studija za tržište. |
| 663 Donacije od pravnih i fizičkih osoba izvan općeg proračuna i povrat donacija po protestiranim jamstvima | 428.657,76 | 241.563,43 | 56,4 | Sveučilište je zaprimilo sredstva u 2023. godini za provođenje projekta sa poduzećem BBR Adria (uplate po ZNS-ima). U 2024. godini u najvećoj mjeri su ostvareni prihodi od subvencioniranja prehrane studenata i završna isplata po projektu sa poduzećem BBR Adria. |
| 683 Ostali prihodi | 2.767,09 | 14.902,50 | 538,60 | Prihodi su ostvareni od povrata troškova javnog bilježnika i provođenja ovrha nad naplatom školarina po ovršnim postupcima te povrata troškova od strane odvjetničkog društva koje nas je zastupalo u sudskom sporu. |
| 381 Tekuće donacije | 2.042,66 | 16.592,66 | 812,3 | U 2023. godini Studentski zbor Sveučilišta Sjever nije raspisao natječaj za dodjelu financijskih sredstava udrugama i studentskim udruženjima. Uz to, doniran je iznos donacije Nezavisnom sindikatu znanosti za Sindikalne sportske igre. U 2024. godini Sveučilišta u ime Studentskog zbora raspisuje natječaj i dodjeljuje 15.000 EUR studentima (iznos refundiran od strane MZOM-a). |
| 412 Nematerijalna imovina | 38.194,94 | 251.811,73 | 659,3 | U 2023. godini nisu realizirani pojedini kapitalni projekti, izvršen prijenos u 2024. godinu. |
| 421 Građevinski objekti | 43.808,47 | 7.546,88 | 17,2 | U 2023. godini nisu realizirani pojedini kapitalni projekti, izvršen prijenos u 2024. godinu. |

***BILANCA na dan 31.12.2024.***

|  |  |  |  |  |
| --- | --- | --- | --- | --- |
| ***RAČUN IZ RAČ. PLANA******(3. razina)*** | ***31.12.2023. (EUR)*** | ***31.12.2024. (EUR)*** | ***INDEKS*** | ***RAZLOG PROMJENE*** |
| 234 Obveze za financijske rashode | 45,59 | 444,63 | 975,3 | Krajem prosinca 2023. godine, isplaćene su akontacije djelatnicima za službena putovanja koje su realizirana u siječnju 2024. godine. |
| 16 (Potraživanja za prihode poslovanja) / Ispravak vrijednosti potraživanja169  | 30.087,29/440.940,30 | 399.052,92/13.127,17 | 1.326,3/3,0 | U 2024. godini na temeljnici TE 138 izvršen je ispravak knjiženja iz prethodnih godina prema uputi savjetnika radi neravnoteže između skupine konta 16 i 96. |
| 234 Obveze za financijske rashode | 45,59 | 444,63 | 975,3 | U poslovnim knjigama na obvezama za financijske rashode ostaje otvoren neplaćen račun za bankarske usluge od mjeseca prosinca 2024. |

**KUMULATIV PRILJEVA I ODLJEVA SREDSTAVA NA NOVČANE RAČUNE I BLAGAJNE (2023.)**

U 2023. godini Sveučilište Sjever provelo je postupak nabave bankarskih usluga i slijedom navedenog odabrana je Hrvatska poštanska banka. S obzirom da Sveučilište Sjever kao proračunski korisnik temeljem Zakona o proračunu mora imati jedan transakcijski račun, Sveučilište je pristupilo gašenju poslovnog transakcijskog računa u Zagrebačkoj banci (zahtjev aktiviran 28. prosinca 2023., a račun je ugašen 29. prosinca 2023. godine) i izvršilo prijenos sredstava na novi transakcijski račun u Hrvatskoj poštanskoj banci. Slijedom navedenog , u jednom danu izvršen je kumulativ odljeva i priljeva na drugi transakcijski račun.

**RAZLIKA IZMEĐU REZULTATA KOJI JE UTVRĐEN NA DAN 31.12.2024.**

U Financijskim izvještajima za razdoblje 01.01. – 31.12.2023. godine utvrđeni je višak i zajedno sa prenesenim viškom iz prethodnih razdoblja iznosio je 2.915.887,50 EUR. Tokom 2024. godine izvršena su pojedina knjiženja koja su utjecala na kretanje rezultata (2.887.330,67 EUR). Razlika u iznosu (-28.556,83 EUR) posljedica je ispravka pogrešnih knjiženja iz 2023. i ranijih godina na teret rezultata poslovanja te uskladom stanja kupaca (studenata) i dobavljača:

1. konto 232111-232119 – korekcije troškova neisplaćenih putnih naloga zaposlenika;
2. povrat u Državni proračun Republike Hrvatske u iznosu 597,25 EUR za nerealiziranu financijsku potporu izdanju „Osnove elektrotehnike i elektronike“, potpora zaprimljena od strane Ministarstva znanosti, obrazovanja i mladih;
3. Sveučilište je sukladno naputku savjetnika iz TEB poslovnog savjetovanja izvršilo korekciju knjiženja iz prethodnih razdoblja na kontima 16 i 96 u iznosu 47.526,98 EUR na teret rezultata poslovanja;
4. izvršen je otpis obveze prema dobavljaču prema Odluci o rezultatima otpisa 2024. godine radi nastupa zastarnog roka u iznosu 16.167,30 EUR.

***IZVANBILANČNA EVIDENCIJA***

**INSTRUMENTI OSIGURANJA PLAĆANJA – ZADUŽNICE**

Sveučilište Sjever u izvanbilančnoj evidenciji raspolaže sa instrumentima osiguranja plaćanja (zadužnicama / bjanko zadužnicama) u ukupnoj vrijednosti 2.786.700,47 EUR. Instrumenti osiguranja plaćanja uvedeni su za prilikom upisa u akademsku godinu 2016./17. i zahtijevaju se kao instrument osiguranja plaćanja prilikom upisa studenata:



**TUĐA IMOVINA DOBIVENA NA KORIŠTENJE**

U 2017. godini Sveučilište Sjever unijelo je u poslovne knjige financijske podatke vezane uz imovinu glede koje Sveučilište Sjever ostvaruje pravo korištenja na neodređeno vrijeme, odnosno trajno temeljem obavljanja djelatnosti visokog obrazovanja. Uvrštene su vrijednosti nekretnina dobivenih na korištenje od strane Grada Varaždina i Grada Koprivnice te vrijednosti namještaja i opreme koje se nalaze u zgradama SC Varaždina i SC Koprivnica. Osim navedenog u izvanbilančnu imovinu u 2020. godini unesene su i vrijednosti umjetnina (umjetničkih slika) koje se nalaze u SC Koprivnica, a u 2021. godini imovina koja je na raspolaganju Sveučilištu u Gradu Đurđevcu (provođenje studija Računarstva i informatike).

Pravne osnove korištenja nekretnina su sljedeće:

1. Ugovor o davanju na korištenje zgrade br. 59 na Trgu dr. Žarka Dolinara b.b. u Koprivnici, Klasa: 406-01/15-01/16, Urbroj: 2137-0336-15-01 od 20.10.2015.,
2. Zaključak o davanju na korištenje zgrade na Trgu dr. Žarka Dolinara b.b. u Koprivnici, Klasa: 372-01/14-01/24, Urbroj: 2137/01-07-02/1-15-1 od 19.10.2015.,
3. Ugovor o korištenju zgrade na Trgu dr. Žarka Dolinara 4 u Koprivnici, Klasa: 406-01/15-01/5, Urbroj: 2137-0336-15-01 od 01.02.2015.
4. Ugovor o davanju na korištenje zgrade u Varaždinu, Križanićeva ulica 31/B, Klasa: 030-07/14-01/6, Urbroj 2186-0336-14-01-1 od 27.06.2014.,
5. Ugovor o davanju na korištenje nekretnine u Ulici 104. brigade u Varaždinu, Klasa: 602-04/13-01/4, Urbroj 2186/01-01-13-12 od 25.04.2013.,
6. Sporazum o uređenju međusobnih prava i obveza vezano za integraciju Veleučilišta u Varaždinu i Medijskog sveučilišta u Koprivnici, Klasa Veleučilišta U Varaždinu: 602-04/13-01-6, Klasa Grada Varaždina: 602-04/13-01-4.

Grad Koprivnica dostavio je izlistak stanja izvanbilančne imovine na dan 31.12.2023. godine, izmjene u vrijednostima izvanbilančne imovine uvrštene su u glavnu knjigu, dok je dostava od Grada Varaždina do datuma izrade izvještaja izostala (iako smo zatražili dostavu podatak, u protekle četiri godine podaci s njihove strane se ne dostavljaju).

Za dvije zgrade u Studentskom centru Koprivnica za koje vrijednosti ne postoje ni u poslovnim knjigama Grada Koprivnice, Povjerenstvo je procijenilo da se obje zgrade do izlaska na teren ovlaštenog sudskog procjenitelja, u izvanbilančnu imovinu Sveučilišta Sjever zaknjiže sa vrijednošću 1,00 HRK (0,13 EUR). Za izvanbilančnu imovinu za koju Grad Varaždin već nekoliko godina ne dostavlja relevantne podatke, Sveučilište je izvršilo umanjenje vrijednosti prema postotku otpisa koji je korišten u 2017. godini te tako dobivene vrijednosti uvrstilo u izvanbilančnu imovinu.

Temeljem Zapisnika povjerenstva za provođenje interne procjene vrijednosti dijela imovine dane na korištenje Sveučilištu Sjever od 01.09.2020. godine (KLASA: 406-06/20-01/02, URBROJ: 2186-0336-08-20-2) u izvanbilančnu imovinu Sveučilišta Sjever unesene su vrijednosti umjetničkih djela (slika) umjetnice Sunčanice Tuk koje su izložene u SC Varaždinu i SC Koprivnici. Procijenjena vrijednost slika iznosi 468.300 EUR.

U 2023. godini Sveučilište Sjever koristi i poslovne prostore u Gradu Đurđevcu radi provođenja studija Računarstva i informatike. U tu svrhu u izvanbilančnu imovinu Sveučilišta unesena je vrijednost opreme i namješta koji je na raspolaganju Sveučilištu.

Sveučilište Sjever u travnju 2020. godine donosi Uputu o upravljanju i raspolaganju nekretninama u vlasništvu i posjedu Sveučilišta Sjever (KLASA: 940-06/20-01/01, URBROJ: 2186-0336-01-20-1). Uz navedeno stručne službe Sveučilišta vode i redovito ažuriraju Registar imovine i izvanbilančne imovine.



**POTENCIJALNI SUDSKI SPOROVI**

|  |  |  |  |
| --- | --- | --- | --- |
| Kratko pojašnjenje spora / Evidencija | Bilančna | Konto | Izvanbilančna  |
| Iznos 20.865,49 EUR uveden je temeljem Zapisnika sa Trgovačkog suda, gdje dobavljač tereti Sveučilište za navedeni iznos bez pravne osnove – cijeli iznos vodi se IZVANBILANČNO (prilog – 1. strana Zapisnika) - koordinacija |   |   | 20.865,49 EUR  |
| Temeljnica 129-2024 (usklada sudskih sporova u 2024.); temeljem očitovanja djelatnice pravne službe Sveučilišta, navedeni sudski spor završen presudom od dana 25.09.2024., time je završen posljednji evidentirani sudski spor koji je imao financijski procjenjivu vrijednost. |  |  | (-20.865,49 EUR)  |
| Sumarno 31.12.2024. | 0,00 kn |   | **0,00 EUR**  |

**OVRŠNI POSTUPCI PRISILNE NAPLATE POTRAŽIVANJA**

Tijekom 2024. godine, zaključno do 31. prosinca 2024. Odjel u područnoj službi za opće, pravne, kadrovske i administrativne poslove u suradnji s nadležnim Odjelom za financije i računovodstvo, u nekoliko navrata proveo je pokretanje postupaka naplate potraživanja, kako prema studentima, tako i prema pravnim osobama s kojima Sveučilište Sjever ima sklopljene ugovore. Pokretanje postupaka nije se odnosilo samo na nove postupke, već i na ponovne aktivacije naplata potraživanja za ranije razdoblje (2018.godina i nadalje). Provodi se i redovita kontrola naplate potraživanja, uvidom u evidencije FINE, kao i kartice studenata.

Postupci su pokrenuti putem FINE, kao i putem sustava E-ovrha i to na način da se potraživanja prema studentima naplaćuju prije nastupa zakonskih rokova (opći zastarni rok od 5 godina) i to temeljem periodičnih slanja Poziva na plaćanje (opomena), pokretanjem postupaka prisilne naplate potraživanja – javnobilježnička ili sudska ovrha, te aktivacijom instrumenata osiguranja plaćanja – zadužnica i bjanko zadužnica. Potraživanja prema studentima pokrivena su instrumentima osiguranja plaćanja u vidu zadužnica i bjanko zadužnica, uz aktivaciju jamca platca. Naplata potraživanja od gospodarskih subjekata i trećih osoba osigurava se ugovorima o pristupanju duga.

Rukovoditeljice Odjela za računovodstvo i financije i Odjela za opće, pravne, kadrovske i administrativne poslove uputile su prorektoru za financije i opće poslovanje i rektoru Prijedlog za otpis nenaplativih potraživanja KLASA: 400-09/24-01/02, URBROJ 2137-0336-07-24-1 od 16. rujna 2024. (u daljnjem tekstu: Prijedlog otpisa). Sve navedeno pripremljeno je temeljem članka 2. točaka 3. i 4.. Procedure otpisa nenaplativih potraživanja KLASA: 01-01/01/17-01/01, URBROJ: 2186-0336-08-18-2 od 15. svibnja 2018. (u daljnjem tekstu: Procedura otpisa) i pripadajuće, popratne dokumentacije, koji akti čine sastavni dio konačne Odluke.

Popis potraživanja pripremio je Odjel za računovodstvo i financije te je potraživanje iskazano na dan 16. rujna 2024., u ukupnom iznosu od 1.979,20 eura, pri čemu se otpisuju i pripadajuće zakonske zatezne kamate, obračunate do dana donošenja posebne odluke.

Svi postupci pokrenuti su pravovremeno te su utužena sva dospjela potraživanja zaključno s 30. travnja 2023. godine.

OVRŠNI POSTUPCI PRISILNE NAPLATE POTRAŽIVANJA Na dan 31. prosinca 2024. godine, temeljem očitovanja Odjela u područnoj službi za opće, pravne, kadrovske i administrativne poslove Sveučilišta aktivna su:

* 9 predmeta za utuženja u razdoblju od 2011. do 2018. godine;
* 19 predmeta za utuženja od 2019. do 30. travnja 2023. godine.

Svi predmeti su aktivni te su u tijeku prisilne naplate FINE, odnosno dugovanja su u redoslijedu naplate potraživanja kod FINE te nema obustavljenih predmeta. Studenti koji su sklopili sporazume o obročnoj otplati, istih se pridržavaju te se potraživanja redovito smanjuju. Sklopljeno je ukupno 8 Sporazuma.

**ISPRAVAK VRIJEDNOSTI POTRAŽIVANJA**

Temeljem članka 129. Pravilnika o proračunskom računovodstvu i Računskom planu („Narodne novine“ br. 158/2023) na dan 31.12.2024. godine izvršen je ispravak vrijednosti potraživanja uzimajući u obzir kašnjenje u naplati preko godine dana (prihodi od školarina i popratnih troškova) i pokretanje stečajnog i/ili likvidacijskog postupka nad dužnikom. Ispravak vrijednosti potraživanja izvršen je za vrijednosti potraživanja kojima se kasni s naplatom između jedne i tri godine (ispravak po stopi od 50%) i kašnjenjem naplate iznad tri godine (stopa 100%). Potraživanja za kašnjenja naplate od jedne do tri godine iznosila su ukupno 8.116,59 EUR (ispravljeno 4.058,30 EUR), a potraživanja iznad tri godine iznosila su 9.068,84 EUR (ispravak vrijednosti 9.068,84 EUR).



**BROJ ZAPOSLENIH**

Na dan 31. prosinac 2024. godine Sveučilište Sjever zapošljava ukupno 311 zaposlenika, što je u odnosu na isto razdoblje prošle godine povećanje za 6,14 % (na dan 31.12.2023. broj zaposlenika iznosio je 293).

Potpis voditelja računovodstva: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Potpis zakonskog predstavnika: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

KLASA: 400-05/25-01/01

URBROJ: 2186-0336-01-25-2

Varaždin, 30. siječnja 2025.